**Դիմումների  Ընդունելության Հայտարարություն**

**Աշխարհագրության դասավանդման և ուսումնառության նյութերի մշակման նպատակով աշխարհագրության փորձագետ**

**Նպատակ**. Աջակցել ՀՀ-ում աշխարհագրություն առարկայի առարկայական չափորոշչի/ծրագրերի փորձարկմանը ընդառաջ դասավանդման և ուսումնառության նյութերի մշակմանը «Հայաստանում ԵՄ-ն նորարարության համար. բնագիտական, տեխնոլոգիական, ճարտարագիտական առարկաների և մաթեմատիկայի կրթության բարելավում» ծրագրի շրջանակում:

**Ծրագրի մասին համառոտ ակնարկ**. Համաշխարհային բանկն աջակցում է ՀՀ ԿԳՄՍ նախարարությանը «Հայաստանում ԵՄ-ն  նորարարության համար» ծրագրի իրականացման գործում: Եվրամիության ֆինանսավորմամբ կատարվող այս դրամաշնորհային ծրագրի նպատակն է բարելավել  բնագիտական, տեխնոլոգիական, ճարտարագիտական առարկաների և մաթեմատիկայի (ԲՏՃՄ) ուսուցումը միջնակարգ կրթության ոլորտում:  Ծրագրով նախատեսվում է լրամշակել (1-12 դասարաններում դասավանդվող) բնագիտական, տեխնոլոգիական, ճարտարագիտական առարկաների և մաթեմատիկայի  (ԲՏՃՄ) առարկաների կրթական ծրագրերը, 5-12 դասարանների առարկայական ծրագրերը, դասապլանները, դասավանդման և ուսումնառության նյութերը, գնահատման համակարգը և հարակից այլ նյութեր, ինչպես նաև փորձնական ծրագրի շրջանակներում վերապատրաստել այդ առարկաները դասավանդող ծրագրի իրականացման նպատակով ընտրված 1 մարզի բոլոր ուսուցիչներին՝ ներկայացնելով նորարարական, աշակերտակենտրոն մեթոդաբանություն, մասնագիտական ոլորտի արդի զարգացումները:

**Առաջադրանքներ և գործունեության շրջանակը**. Աշխարհագրության ոլորտի փորձագետը կմասնակցի Տավուշի մարզում փորձարկմանը ընդառաջ աշխարհագրություն առարկայի վերանայված չափորոշչին/ծրագրին համապատասխան դասավանդաման և ուսումնառության նյութերի մշակմանը։ Նա սերտորեն կհամագործակցի աշխարհագրության առարկայական թիմի, ինչպես նաև ԲՏՃՄ բնագավառի մյուս առարկայական թիմերի հետ՝ իրականացնելով ծրագրով նախատեսված գործողությունները:

Աշխարհագրություն առարկայի առարկայական փորձագետի առաջադրանքը մասնավորապես ներառում է.

1. Աշխարհագրություն առարկայի աշխատանքային խմբի հետ սերտ համագործակցությամբ մասնակցել աշխարհագրություն առարկայի առարկայական չափորոշչի/ծրագրի համապատասխան աշխարհագրություն առարկայի համար նյութերի թղթապանակի ստեղծմանը (ընթերցանության նյութեր, թեմատիկ առաջադրանքներ և այլն) ըստ դասարանների։
2. Աշխարհագրություն առարկայի աշխատանքային խմբի հետ սերտ համագործակցությամբ մասնակցել աշխարհագրություն առարկայի առարկայական չափորոշչի/ծրագրի համապատասխան աշխարհագրություն առարկայի համար տիպային նմուշների ստղեծմանը (դասի պլաններ, առաջադրանքների տիպեր և այլն) ըստ դասարանների։
3. Աշխարհագրություն առարկայի աշխատանքային խմբի հետ սերտ համագործակցությամբ մասնակցել աշխարհագրություն առարկայի առարկայական չափորոշչի/ծրագրի համապատասխան աշխարհագրություն առարկայի համար ուսուցչի ձեռնարկների ստեղծմանը (մեթոդական աջակցության նյութեր, ուղեցույց և այլն) ըստ դպրոցների՝ տարրական, միջին և ավագ։
4. Աշխարհագրություն առարկայի աշխատանքային խմբի հետ սերտ համագործակցությամբ մասնակցել  աշխարհագրություն առարկայի համար առաջարկվող գրականության ցանկի մշակմանը։
5. Մասնակցել աշխարհագրություն առարկայի առարկայական չափորոշչի/ծրագրի փորձարկմանը ընդառաջ դասավանդման և ուսումնառության նյութերը լրամշակող խմբի շաբաթական հանդիպումներին:
6. Մասնակցել աշխատաժողովների, թեմատիկ քննարկումների, որոնք կնպաստեն սույն առաջադրանքների ավելի արդյունավետ կատարմանը։
7. Մասնակցել հանրային քննարկումների, թիրախային լսարանին ներկայացնել աշխարհագրություն առարկայի առարկայական չափորոշչի/ծրագրի փորձարկման համար մշակված դասավանդման և ուսումնառության նյութերը, լրամշակել մշակված նյութերը քննարկումների հիման վրա։

**Գործունեության արդյունքները**: Աշխարհագրություն առարկայի առարկայական փորձագետի առաջադրանքից պահանջվող որոշակի արդյունքներն են.

1. Աշխարհագրություն առարկայի առարկայական չափորոշչի/ծրագրի համապատասխան աշխարհագրություն առարկայի համար նյութերի թղթապանակ (ընթերցանության նյութեր, թեմատիկ առաջադրանքներ և այլն) ըստ դասարանների։
2. Աշխարհագրություն առարկայի առարկայական չափորոշչի/ծրագրի համապատասխան աշխարհագրություն առարկայի համար տիպային նմուշներ (դասի պլաններ, առաջադրանքների տիպեր և այլն) ըստ դասարանների։
3. Աշխարհագրություն առարկայի առարկայական չափորոշչի/ծրագրի համապատասխան աշխարհագրություն առարկայի համար ուսուցչի ձեռնարկներ (մեթոդական աջակցության նյութեր, ուղեցույց և այլն) ըստ դպրոցների՝ տարրական, միջին և ավագ։
4. Աշխարհագրություն առարկայի դասավանդման  համար  առաջարկվող գրականության ցանկ։
5. Աշխարհագրություն առարկայի լրամշակված առարկայական չափորոշչի/ծրագրի փորձարկմանն ընդառաջ աշխարհագրություն առարկայի դասավանդման և ուսումնառության նյութեր։

**Աշխատանքի տևողությունը**

Աշխատանքի տևողությունը վեց ամիս է (հուլիս-դեկտեմբեր): Աշխատանքի շրջանականերում օրական զբաղվածությունը մինչև 6 ժամ է:

**Խորհրդատուի որակավորման նվազագույն պահանջները**

* Բարձրագույն կրթություն աշխարհագրության գիտակարգում,
* Առնվազն 5+ տարվա մասնագիտական աշխատանքային փորձ աշխարհագրության դասավանդման  ոլորտում,դպրոցում դասավանդման փորձը կդիտվի առավելություն,
* Վերապատրաստման դասընթացներ կազմակերպելու կամ վարելու փորձ (ցանկալի է),
* Համապատասխան հետազոտական գրականության իմացություն, վերլուծական հմտություններ և տարբեր աղբյուրներից տեղեկատվություն առանձնացնելու և սինթեզելու ունակություն,
* Աշխատանքային խմբերում արդյունավետորեն գործելու համար միջանձնային գերազանց հմտություններ,
* Գրավոր և բանավոր հաղորդակցման հմտություններ:
* Միաժամանակ տարբեր առաջադրանքներ կատարելու և աշխատանքը վերջնաժամկետին հասցնելու կարողություն,
* Սույն աշխատանքներին 2020 թ. հուլիս-դեկտեմբեր ամիսներին ընդգրկվելու հնարավորություն,
* Առավելություն կտրվի անգլերենին տիրապետող թեկնածուներին:

**Փոխհատուցում**. մրցակցային

**Ընտրության կարգը.**

  Անհրաժեշտ է ուղարկել ինքնակենսագրական (CV) և հետաքրքրության նամակ (առավելագույնը 1 էջ)   curriculum@edu.am էլեկտրոնային հասցեին մինչև սույն թվականի հունիսի  14-ը:

Թեկնածուները ըստ անհրաժեշտության կարող են հրավիրվել հարցազրույցի։